โครงสร้างการบริหารของบริษัท ไดอาน่าดีพาร์ทเม้นท์สโตร์ จำกัด (มหาชน) ณ วันที่ 31 ธันวาคม 2548

  คณะกรรมการบริษัท

 

คณะกรรมการบริหาร

กรรมการผู้จัดการ

  กรรมการ รองกรรมการผู้จัดการ

 ฝ่ายขายและการตลาด ฝ่ายบัญชี&การเงิน ฝ่ายบุคคล-ธุรการ 

9. การจัดการ

 โครงสร้างการจัดการ

คณะกรรมการมีโครงสร้างแบ่งได้เป็น 3 ชุดดังนี้

1. คณะกรรมการบริษัท

ณ วันที่ 31 ธันวาคม 2548 บริษัทมีกรรมการทั้งหมดจำนวน 13 ท่าน ดังรายนามต่อไปนี้

1. นายบรรจบ จันทรัศมี ประธานกรรมการบริษัท

2. นพ. ศิริพงษ์ จันทรัศมี รองประธานกรรมการบริษัท

3. นายธรรมนูญ โกวิทยา รองประธานกรรมการบริษัท

4. นายเนตร จันทรัศมี ประธานกรรมการบริหาร และกรรมการผู้จัดการ

5. นางวดีวรรณ จันทรัศมี กรรมการ รองกรรมการผู้จัดการ

6. นางทิวาทิพย์ ศรีมาจันทร์ กรรมการบริหาร

7. นางสุพพตา ศิลปธีรธร กรรมการบริหาร

8. นายนิกข์ เลาหะกุล กรรมการบริหาร

9. นายสืบตระกูล สุนทรธรรม กรรมการ

10. ดร.สมภพ เจริญกุล กรรมการ

11. นางสาวพรรณพิมล โกมลภิส กรรมการอิสระและประธานกรรมการตรวจสอบ

12. นายชัยวัฒน์ พงศ์พิศิษฏ์สกุล กรรมการอิสระและกรรมการตรวจสอบ

13. นายผดุงพันธ์ จันทโร กรรมการอิสระและกรรมการตรวจสอบ

หน้าที่ของคณะกรรมการบริษัท

มีหน้าที่ร่วมกันกำหนดนโยบายและทิศทางการดำเนินงานของบริษัทฯ และกำกับดูแลให้ฝ่ายจัดการ
ดำเนินการให้เป็นไปตามนโยบายที่กำหนดไว้ เพื่อประโยชน์สูงสุดของกิจการและผู้ถือหุ้น
มีอำนาจกำหนดและแก้ไขเปลี่ยนแปลงกรรมการผู้มีอำนาจลงนามผูกพันบริษัท
หรืออาจมอบหมายให้กรรมการผู้ใดผู้หนึ่งหรือหลายคน หรือบุคคลอื่นกระทำการอย่างใดอย่างหนึ่ง
เฉพาะกิจแทนคณะกรรมการฯได้ และคณะกรรมการบริษัทอาจยกเลิก เพิกถอน เปลี่ยนแปลง
หรือแก้ไขอำนาจนั้น ๆ ได้

นอกจากนั้นกรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติที่ประชุมผู้ถือหุ้น และมีหน้าที่รับผิดชอบต่อการรายงานข้อมูลทั่วไปและข้อมูลทางการเงินต่อ
ผู้ถือหุ้น และผู้ลงทุนทั่วไปอย่างครบถ้วน ถูกต้องและโปร่งใส

2. คณะกรรมการบริหาร ประกอบด้วย

  ----------------------------------- -----------------------------------
  1. นายบรรจบ จันทรัศมี                  2. นายเนตร จันทรัศมี

  3. นางวดีวรรณ จันทรัศมี                 4. นายนิกข์ เลาหะกุล

  5. นางทิวาทิพย์ ศรีมาจันทร์               6. นางสุพพตา ศิลปธีรธร
  ----------------------------------- -----------------------------------

หน้าที่ของคณะกรรมการบริหาร

มีหน้าที่ในการดำเนินงานให้เป็นไปตามนโยบายและเป้าหมายที่คณะกรรมการบริษัทฯ วางไว้

+----------------------------+-----------------------------------------+
| 3. คณะกรรมการตรวจสอบ       |                                         |
| ประกอบด้วย                  |                                         |
|                            |                                         |
| 1. นางสาวพรรณพิมล โกมลภิส    |                                         |
|                            |                                         |
| 2. นายผดุงพันธ์ จันทโร         |                                         |
|                            |                                         |
| 3. นายชัยวัฒน์ พงศ์พิศิษฎ์สกุล     |                                         |
+----------------------------+-----------------------------------------+
|                            | : ประธานกรรมการตรวจสอบ                  |
|                            |                                         |
|                            | : กรรมการตรวจสอบ                        |
|                            |                                         |
|                            | : กรรมการตวจสอบ                         |
+----------------------------+-----------------------------------------+

หน้าที่คณะกรรมการตรวจสอบ

มีหน้าที่สอบทานให้มีการดำเนินงานของกรรมการและฝ่ายจัดการให้เป็นไปอย่างโปร่งใส
ตรวจสอบได้ตลอดเวลา โดยให้บริษัทฯ จัดให้มีระบบการควบคุมภายใน
และมีการตรวจสอบภายในที่มีความเหมาะสมและมีประสิทธิผล นอกจากนี้
ยังมีอำนาจในการพิจารณาคัดเลือก และเสนอแต่งตั้งผู้สอบบัญชีและค่าตอบแทนของผู้สอบบัญชี
พร้อมทั้งสอบทานรายงานทางการเงินของบริษัทฯ ให้มีการเปิดเผยข้อมูลที่เพียงพอ ครบถ้วน
และถูกต้อง รวมทั้งสอบทานว่าบริษัทฯ ได้มีระบบการติดตามและประเมินผล
ตลอดจนระบบสารสนเทศและการสื่อสารที่ดี

การกำหนดคุณสมบัติกรรมการอิสระ

1.  ถือหุ้นไม่เกินร้อยละ 5 ของจำนวนหุ้นที่มีสิทธิออกเสียงทั้งหมดของบริษัทฯ บริษัทย่อย บริษัทร่วม
    หรือบุคคลที่อาจมีความคิดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
    ที่ปรึกษาที่ได้รับเงินเดือนประจำ หรือบุคคลที่ให้บริการด้านวิชาชีพ เช่นผู้สอบบัญชี
    ทนายความของบริษัท หรือเป็นผู้มีอำนาจควบคุมของบริษัท บริษัทย่อย บริษัทร่วม
    หรือเป็นบุคคลที่อาจมีความขัดแย้ง
    โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

3.  ไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม ทั้งใน
    ด้านการเงินและการบริหารงานของบริษัทฯ บริษัทย่อย บริษัทร่วม
    หรือบุคคลที่อาจมีความขัดแย้ง ในลักษณะที่ทำให้ขาดความเป็นอิสระ

4.  ไม่เป็นญาติสนิทกับ ผู้บริหาร ผู้ถือหุ้นรายใหญ่ของบริษัท บริษัทย่อย บริษัทร่วม
    หรือบุคคลที่อาจมีความขัดแย้ง
    และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

รายชื่อและตำแหน่งของผู้บริหาร ผู้มีอำนาจควบคุมและเลขานุการบริษัท

+-------+-----------------------+--------------------------------------+
| ลำดับที่ | ชื่อ                    | ตำแหน่ง                               |
+-------+-----------------------+--------------------------------------+
| 1     | นายเนตร จันทรัศมี        | ประธานกรรมการบริหาร และกรรมการผู้จัดการ  |
+-------+-----------------------+--------------------------------------+
| 2     | นางวดีวรรณ จันทรัศมี      | กรรมการ รองกรรมการผู้จัดการ             |
+-------+-----------------------+--------------------------------------+
| 3     | นางสุพพตา ศิลปธีรธร      | กรรมการบริหาร, เลขานุการบริษัท ,         |
|       |                       | ผู้อำนวยการฝ่ายบัญชีและการเงิน ,           |
|       |                       | ผู้อำนวยการสำนักกรรมการ                 |
+-------+-----------------------+--------------------------------------+
| 4     | นายปัญญา ศิริวัฒนะ        | ผู้อำนวยการฝ่ายบุคคล-ธุรการ               |
+-------+-----------------------+--------------------------------------+
| 5     | นายนุกูล ชิ้นฟัก           | ผู้อำนวยการฝ่ายวิศวกรรมและงานระบบ        |
+-------+-----------------------+--------------------------------------+
| 6     | นายวิสุทธิ์ หาญตระการพงษ์  | ผู้อำนวยการฝ่ายขาย                      |
+-------+-----------------------+--------------------------------------+
| 7     | นางสาวศิริลักษณ์          | ผู้จัดการฝ่ายการเงิน                      |
|       | เจียรกุลสวัสดิ์            |                                      |
+-------+-----------------------+--------------------------------------+
| 8     | นางสาวมุทิตา ฟิตประยูร    | ผู้จัดการฝ่ายบัญชี                         |
+-------+-----------------------+--------------------------------------+

 ฝ่ายบริหาร

มีหน้าที่และความรับผิดชอบในการนำนโยบายที่คณะกรรมการกำหนด ไปปฏิบัติให้สัมฤทธิ์ผล ดังนั้นบริษัทฯ จึงกำหนดให้ฝ่ายบริหารมีหน้าที่โดยตรงในการจัดให้มีระบบการควบคุมภายในที่เกี่ยวเนื่องกับงานหรือกิจกรรมต่างๆ ในทุกระดับ ดังนี้

-   มีการกำหนดอำนาจและระดับการอนุมัติการปฏิบัติงานให้ผู้บริหารที่เกี่ยวข้องอย่างชัดเจน

-   มีการแบ่งแยกหน้าที่สำคัญๆ ระหว่างผู้อนุมัติ ผู้ปฏิบัติ และผู้รายงานหรือจัดทำบัญชี

-   มีการป้องกันการเข้าถึงทรัพย์สินสำคัญ เช่น มีระบบสัญญาณเตือนภัย
    กำหนดรหัสผ่านในการบันทึกข้อมูล หรือการเรียกใช้ข้อมูล ตามอำนาจหน้าที่ เป็นต้น

-   มีการตรวจนับสินค้าอย่างสม่ำเสมอ เพื่อสอบทานการมีอยู่จริงของทรัพย์สิน

-   มีระบบบันทึกข้อมูลทางบัญชีและการเงินที่เชื่อถือได้ และเป็นปัจจุบัน

-   ส่วนของบริษัทย่อยได้แยกหน้าที่ที่สำคัญระหว่างผู้อนุมัติ
    ผู้ปฏิบัติและผู้รายงานหรือจัดทำบัญชีออกจากกัน
    โดยผู้รายงานหรือจัดทำบัญชีเป็นเจ้าหน้าที่จากบริษัทฯ
    และมีการตรวจนับทรัพย์สินเป็นประจำจากบริษัทฯ

การสรรหากรรมการและผู้บริหาร 

  การคัดเลือกบุคคลที่จะแต่งตั้งเป็นกรรมการของบริษัทฯ ไม่ผ่านคณะกรรมการสรรหา แต่บริษัทฯ
  ได้กำหนดแนวทางในการแต่งตั้งกรรมการบริษัทฯ ดังนี้

  1. คณะกรรมการบริษัทฯ
  เป็นผู้พิจารณาคัดเลือกเพื่อเสนอชื่อบุคคลที่จะแต่งตั้งเป็นกรรมการให้ที่ประชุมผู้ถือหุ้นเป็นผู้พิจารณาและลงมติเลือกตั้ง
  หรือผู้ถือหุ้นเสนอในที่ประชุมผู้ถือหุ้น

  2. ในการประชุมสามัญประจำปีทุกครั้ง ข้อบังคับของบริษัทฯ
  กำหนดให้กรรมการออกจากตำแหน่งหนึ่งในสามเป็นอัตรา
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม กรรมการที่จะต้องออกจากตำแหน่งในปีแรก
  และปีที่สองภายหลังจดทะเบียนบริษัทฯนั้นให้จับสลากกันว่าผู้ใดจะออก ส่วนปีหลังๆ ต่อไป
  ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
  กรรมการซึ่งพ้นจากตำแหน่งแล้วอาจได้รับเลือกตั้งใหม่ได้

  ทั้งนี้ ข้อบังคับของบริษัทฯ
  กำหนดให้ที่ประชุมผู้ถือหุ้นเลือกกรรมการตามหลักเกณฑ์และวิธีการดังต่อไปนี้

  1. ให้ผู้ถือหุ้นทุกคน มีคะแนนเสียงเท่ากับจำนวนหุ้นที่ตนถืออยู่

  2. ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
  หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้
  ในกรณีที่เลือกตั้งบุคคลหลายคนเป็นกรรมการผู้ถือหุ้นแต่ละคนจะเลือกกรรมการได้ไม่เกินจำนวนกรรมการทั้งหมดที่ที่ประชุมผู้ถือหุ้นต้องเลือกตั้ง

  3. บุคคลซึ่งได้รับคะแนนเสียงสูงสุดตามลำดับลงมา
  เป็นผู้ได้รับการเลือกตั้งเป็นกรรมการเท่าจำนวนกรรมการที่ที่ ประชุมผู้ถือหุ้นต้องเลือกตั้ง
  ในกรณีที่บุคคลซึ่งได้รับการเลือกตั้งในลำดับถัดลงมา
  มีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

  ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  ให้คณะกรรมการเลือกบุคคลอื่นซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชนจำกัด
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของคณะกรรมการเหลือน้อยกว่า 2 เดือน บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
  และมติของคณะกรรมการดังกล่าว ต้องประกอบด้วยคะแนนเสียงไม่น้อยกว่า 3 ใน 4
  ของจำนวนกรรมการที่ยังเหลืออยู่

 ค่าตอบแทนกรรมการและผู้บริหาร 

  - ค่าตอบแทนที่เป็นตัวเงิน

ค่าตอบแทนที่กรรมการแต่ละรายได้รับ เป็นค่าเบี้ยประชุม ค่าบำเหน็จกรรมการ
และค่าตอบแทนกรรมการ สำหรับปี สิ้นสุดวันที่ 31 ธันวาคม 2548

- คณะกรรมการบริษัทปี 2548 รวม 13 คน

  ----------------------------------------------- -----------------------
  รายชื่อ                                           ค่าตอบแทนรวม (บาท)

  1.นายบรรจบ จันทรัศมี                               9,000

  2.นพ.ศิริพงษ์ จันทรัศมี                               26,000

  3.นายธรรมนูญ โกวิทยา                              6,000

  4.นายเนตร จันทรัศมี                                12,000

  5.นางวดีวรรณ จันทรัศมี                              12,000

  6.นางทิวาทิพย์ ศรีมาจันทร์                            6,000

  7.นายนิกข์ เลาหะกุล                                9,000

  8.นางสุพพตา ศิลปธีรธร                              12,000

  9.นายสืบตระกูล สุนทรธรรม                           6,000

  10.ดร.สมภพ เจริญกุล                               6,000

  11.น.ส.พรรณพิมล โกมลภิส                           72,000

  12.นายชัยวัฒน์ พงศ์พิศิษฏ์สกุล                          65,000

  13.นายผดุงพันธ์ จันทโร                              62,000

  รวม                                             303,000
  ----------------------------------------------- -----------------------

ค่าตอบแทนรวมและจำนวนรายของกรรมการบริหารและผู้บริหารของบริษัทฯ ทุกคนในปีที่ผ่านมา

- คณะกรรมการบริหารและเจ้าหน้าที่บริหารของบริษัทฯ ปี 2548 รวม 9 คน

 - เงินเดือน และโบนัส สำหรับปี สิ้นสุดวันที่ 31 ธันวาคม 2548 รวมทั้งสิ้น 4,750,688.00 บาท

ค่าตอบแทนอื่น ๆ (ถ้ามี)

-ไม่มี -

 การกำกับดูแลกิจการ 

1. นโยบายเกี่ยวกับการกำกับดูแลกิจการ

คณะกรรมการบริษัทฯ มีการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์ โดยองค์ประกอบของคณะกรรมการบริษัท แบ่งเป็น
กรรมการที่เป็นผู้บริหาร กรรมการที่ไม่ได้เป็นผู้บริหาร และกรรมการอิสระ
ซึ่งมีจำนวนที่เพียงพอที่จะสามารถสร้างกลไก เพื่อถ่วงดุลอำนาจภายในของกรรมการของบริษัทฯ
รวมทั้ง คณะกรรมการได้กำหนดนโยบายเกี่ยวกับการกำกับดูแลกิจการ
เนื่องจากเห็นว่าเป็นสิ่งที่มีความสำคัญและมีความตั้งใจที่จะปฎิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทฯ
ให้ความสำคัญต่อระบบการควบคุมภายในและการตรวจสอบภายในที่มีประสิทธิผล
เพื่อเพิ่มความเชื่อมั่นให้กับผู้ถือหุ้น ภายใต้กรอบข้อกำหนดของกฎหมายและจริยธรรมธุรกิจ

นอกจากนี้ กรรมการยังได้ปฏิบัติตามบทบาทหน้าที่และความรับผิดชอบของคณะกรรมการ ดังนี้

1.  กรรมการที่สรรหามานั้น เป็นผู้มีความรู้ความสามารถ
    และมีประสบการณ์ที่จะเป็นประโยชน์ต่อการดำเนินธุรกิจ มีความตั้งใจและมีจริยธรรม

2.  กรรมการได้ปฏิบัติหน้าที่ให้เป็นไปตามกฎหมาย วัตถุประสงค์
    และข้อบังคับของบริษัทฯคณะกรรมการมีหน้าที่กำหนดนโยบายและทิศทางการดำเนินงานของบริษัทฯ
    และกำกับ ควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้

3.  คณะกรรมการบริษัทฯ มีการดำเนินการให้บริษัทฯ มีระบบควบคุมภายใน
    และการตรวจสอบภายในที่มีประสิทธิผล

2. สิทธิของผู้ถือหุ้น

 บริษัทฯ ได้กำหนดให้มีการประชุมสามัญผู้ถือหุ้นปีละครั้งภายในไม่เกิน 4 เดือน นับแต่วันสิ้นสุดของรอบปีบัญชีของบริษัทฯ ในปี 2548 บริษัทฯ มีการประชุมผู้ถือหุ้นทั้งหมด 1 ครั้ง โดยการประชุมได้จัดที่บริษัทฯ และบริษัทฯ ได้จัดส่งหนังสือเชิญประชุมพร้อมระบุวาระการประชุม ให้ผู้ถือหุ้นเพื่อพิจารณาก่อนประชุมทุกครั้งไม่น้อยกว่า 7 วัน และลงประกาศหนังสือนัดประชุมในหนังสือพิมพ์เป็นเวลา 3 วัน โดยในแต่ละวาระมีความเห็นของคณะกรรมการบริษัทฯ ประกอบ และมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้ นอกจากนี้ ในกรณีที่ผู้ถือหุ้นไม่สามารถมาร่วมประชุมด้วยตนเองก็สามารถมอบฉันทะให้ผู้อื่นเข้าประชุมและลงมติแทนได้ นอกเหนือจากการประชุมสามัญผู้ถือหุ้นประจำปีแล้ว หากมีความจำเป็นต้องเสนอวาระพิเศษเป็นกรณีเร่งด่วน ซึ่งกระทบหรือเกี่ยวข้องกับผลประโยชน์ของผู้ถือหุ้นหรือเกี่ยวข้องกับเงื่อนไขหรือกฎระเบียบของทางราชการที่ต้องขออนุมัติจากผู้ถือหุ้น บริษัทฯ จะเรียกประชุมวิสามัญผู้ถือหุ้นเป็นกรณีไป

3. สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่มตั้งแต่ผู้ถือหุ้น พนักงาน ลูกค้า เจ้าหนี้
สิ่งแวดล้อมและชุมชน โดยดำเนินการผ่านกระบวนการต่าง ๆ เช่น การขอจัดประชุมผู้ถือหุ้น
การสำรวจทัศนคติของพนักงานต่อองค์กร การสำรวจความพึงพอใจของลูกค้าที่มีต่อห้างในด้านต่างๆ
การสำรวจความพึงพอใจของผู้เช่าที่มีต่อห้างในด้านต่างๆ
สำรวจความพึงพอใจของพันธมิตรผู้ร่วมค้าที่มีต่อห้างในด้านต่างๆ ศึกษาสินค้า บริการ และร้านค้า
ที่ลูกค้าต้องการ สำรวจภาพลักษณ์ของห้างในมุมมองของลูกค้าว่าเป็นไปในทิศทางที่กำหนดไว้หรือไม่
โครงการแยกขยะ
ส่งเสริมสนับสนุนและให้ความร่วมมือกับเหล่ากาชาดและโรงพยาบาลในการรับบริจาคโลหิตที่ห้างฯ
อย่างสม่ำเสมอ นอกจากนี้ บริษัทฯ ได้จัดตั้งมูลนิธิบัณฑิต-สายสวาท จันทรัศมี
เพื่อสนับสนุนโครงการอาหารกลางวัน และให้ทุนการศึกษาเด็กเรียนดีแต่ยากจน
เพื่อเป็นการตอบแทนสังคม เป็นต้น ซึ่งล้วนแล้วแต่เป็นการสร้างสรรค์ประโยชน์ระหว่างกัน
และมีนโยบายที่จะสนับสนุนให้เกิดความร่วมมือกันระหว่างผู้มีส่วนได้ส่วนเสียให้ได้รับความคุ้มครองและมีการปฏิบัติต่อกันด้วยดี

4. การประชุมผู้ถือหุ้น

ในปี 2548 มีการประชุมผู้ถือหุ้น 1 ครั้ง มีกรรมการและเจ้าหน้าที่บริหารเข้าร่วมประชุมทั้งสิ้น 7
คน

โดยในการประชุมแต่ละครั้งกรรมการและผู้บริหารที่เกี่ยวข้อง
ต้องมีการเตรียมความพร้อมเพื่อสามารถให้ข้อมูล และตอบคำถามต่อผู้เข้าประชุมได้อย่างถูกต้อง
และประธานในที่ประชุมเปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัทฯ
สามารถสอบถามข้อคิดเห็น ข้อซักถาม และเสนอข้อเสนอแนะต่างๆ อย่างไรก็ตาม
ในการประชุมแต่ละครั้งผู้ถือหุ้นจะได้รับหนังสือเชิญประชุมพร้อมวาระให้พิจารณาก่อนเข้าร่วมประชุมทุกครั้ง
เพื่อให้ผู้ถือหุ้นสามารถตัดสินใจออกเสียงได้อย่างเหมาะสม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมแล้ว

5. ภาวะผู้นำและวิสัยทัศน์

คณะกรรมการบริษัทฯ ประกอบด้วยบุคคลที่มีความรู้ ความสามารถ
และมีประสบการณ์ในการดำเนินธุรกิจ ทำหน้าที่ในการกำหนดนโยบาย วิสัยทัศน์ ภารกิจ กลยุทธ์
เป้าหมาย แผนธุรกิจ และงบประมาณของบริษัทฯ
ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจที่วางไว้
เพื่อให้เกิดประโยชน์สูงสุดแก่กิจการและความมั่นคงสูงสุดให้แก่ผู้ถือหุ้น

- คณะกรรมการบริษัทฯ ได้จัดให้บริษัทฯ มีระบบการควบคุมภายใน การตรวจสอบภายใน
ที่มีประสิทธิผล และติดตามผลได้

- คณะกรรมการบริษัทฯ กำกับดูแลให้คณะกรรมการบริหารดำเนินการตามนโยบายที่กำหนด
โดยคณะกรรมการบริษัทฯ มีอำนาจอนุมัติการลงทุนและค่าใช้จ่าย
ทั้งนี้ไม่รวมถึงรายการที่มีความขัดแย้งหรือมีส่วนได้เสีย
รวมทั้งรายการที่ต้องขอความเห็นจากผู้ถือหุ้นตามข้อกำหนดของสำนักงาน กลต. และตลาดหลักทรัพย์

6. ความขัดแย้งทางผลประโยชน์

เพื่อป้องกันความขัดแย้งทางผลประโยชน์ คณะกรรมการบริษัทฯ
ได้ดูแลอย่างรอบคอบถึงรายการระหว่างกันที่อาจมีความขัดแย้งทางผลประโยชน์
รายการที่เกี่ยวโยงกัน และการได้มาหรือจำหน่ายไปซึ่งสินทรัพย์ของบริษัทฯ หรือบริษัทย่อย
รวมทั้งกำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

- หากบริษัทฯ ต้องทำรายการที่อาจมีความขัดแย้งทางผลประโยชน์ รายการที่เกี่ยวโยงกัน
และรายการได้มาหรือจำหน่ายไปซึ่งสินทรัพย์ของบริษัทฯ และบริษัทย่อยในอนาคต บริษัทฯ
จะนำเสนอเรื่องดังกล่าวต่อคณะกรรมการตรวจสอบ เพื่อพิจารณาให้ความเห็นรายการดังกล่าว
และนำเสนอต่อคณะกรรมการบริษัทฯ เพื่อพิจารณาให้ความเห็นรายการเช่นกัน ทั้งนี้ บริษัทฯ
ปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทยอย่างเคร่งครัด
โดยผู้มีส่วนได้เสียในการทำรายการใดๆ จะไม่มีสิทธิออกเสียงอนุมัติการทำรายการนั้น ๆ นอกจากนี้
บริษัทฯ จะเปิดเผยรายการระหว่างกันที่เกิดขึ้นไว้ในรายงานประจำปี
และแบบแสดงรายการข้อมูลประจำปี (แบบ 56-1) ด้วย

- ผู้บริหารต้องรายงานการเปลี่ยนแปลงการถือครองหลักทรัพย์ต่อสำนักงาน กลต. ตาม มาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
รวมทั้งให้รายงานการถือครองหลักทรัพย์ของกรรมการและผู้บริหารในการประชุมคณะกรรมการบริษัทฯ
ทุกครั้ง

 - การดูแลเรื่องการใช้ข้อมูลภายใน 

1. บริษัทฯ มีนโยบายการป้องกันข้อมูลหรือความลับของกิจการ
และวิธีการดูแลผู้บริหารและพนักงานไม่ให้นำข้อมูลภายในของบริษัทฯ ไปใช้ เพื่อประโยชน์ส่วนตน
ดังนี้

1.1 กรรมการ ผู้บริหาร พนักงานทุกระดับ
ผู้ซึ่งมีหน้าที่ทำงานเกี่ยวกับข้อมูลและเอกสารที่ไม่สามารถเปิดเผยกับบุคคลภายนอกหรือคู่แข่งขันทางการค้าได้
และ/หรือเป็นความลับทางการค้า ซึ่งถือเป็นสิทธิของบริษัทฯ
การป้องกันข้อมูลประเภทนี้มีความสำคัญยิ่งต่อความสำเร็จของกิจการในอนาคต
รวมทั้งมีความสำคัญต่อความมั่นคงในอาชีพการงานของบุคลากรทุกคนด้วย

1.2 ทุกคนมีหน้าที่ต้องทราบถึงวิธีการเก็บรักษาข้อมูลให้มีความปลอดภัย
และปฏิบัติตามระเบียบข้อบังคับ เพื่อป้องกันไม่ให้ข้อมูลอันเป็นความลับถูกเปิดเผยโดยไม่เจตนา

1.3 บริษัทฯ ห้ามผู้บริหารและพนักงาน นำข้อมูลภายในบริษัทฯ ไปใช้เพื่อประโยชน์ส่วนตน ดังนี้

- มีการป้องกันการเรียกใช้ข้อมูลหรือบันทึกข้อมูล โดยกำหนดรหัสผ่านตามอำนาจหน้าที่ ที่รับผิดชอบ

- มีระเบียบข้อบังคับของบริษัทฯ ห้ามไม่ให้นำข้อมูลของบริษัทฯ ให้บุคคลภายนอกโดยไม่ได้รับอนุญาต
หรือนำข้อมูลไปใช้เพื่อประโยชน์ส่วนตน หากพบว่าผิดวินัยบริษัทฯ จะพิจารณาโทษตามความ

เหมาะสม จากข้อใดข้อหนึ่ง ดังนี้

1. ว่ากล่าวตักเตือนด้วยวาจา

2. ตักเตือนเป็นลายลักษณ์อักษร

3. ให้พักงานโดยไม่ได้รับค่าตอบแทน

4. ลดค่าจ้าง

5. เลิกจ้างโดยไม่จ่ายค่าตอบแทนตามกฎหมาย

2 การให้ข้อมูลข่าวสารแก่บุคคลภายนอก

2.1 ข้อมูลที่ออกไปสู่บุคคลภายนอกหรือสาธารณชน ต้องได้รับเห็นชอบจากกรรมการผู้จัดการ โดย

กรรมการผู้จัดการจะเป็นผู้ตอบเอง หรือมอบหมายให้ผู้ใดผู้หนึ่งเป็นผู้ตอบก็ได้

2.2 ข้อมูลของผู้ร่วมทุน ต้องได้รับความเห็นชอบจากผู้ร่วมทุนด้วย

2.3 บริษัทฯ จัดให้มีหน่วยงานกลาง มีหน้าที่แจ้งข่าวสารภายในให้แก่พนักงานทั่วไป

2.4 หน่วยงานที่เป็นเจ้าของข้อมูล
มีหน้าที่เป็นผู้ให้รายละเอียดข้อมูลแก่กรรมการผู้จัดการก่อนทำการเผยแพร่หรือประชาสัมพันธ์ให้กับบุคคลภายนอก

7. จริยธรรมธุรกิจ

เพื่อเป็นมาตรฐานการปฏิบัติงาน บริษัทฯ ได้ออกคู่มือข้อบังคับว่าด้วยการทำงานของพนักงานบริษัทฯ
เพื่อให้พนักงาน ผู้บริหาร และผู้ที่เกี่ยวข้องยึดถือเป็นแนวทางในการปฏิบัติ
ซึ่งได้ผ่านความเห็นชอบจากฝ่ายคุ้มครองแรงงาน จังหวัดสงขลา แล้ว อย่างไรก็ดี ในปี 2547
บริษัทฯได้จัดทำนโยบายเกี่ยวกับการกำกับดูแลกิจการที่ดีเป็นลายลักษณ์อักษร
เพื่อเป็นแนวทางในการปฏิบัติและมีมาตรการติดตามให้มีการปฏิบัติตามนโยบาย
โดยได้ผ่านความเห็นชอบจากที่ประชุมคณะกรรมการบริษัทฯ แล้ว พร้อมกันนี้ บริษัทฯ
ได้จัดอบรมชี้แจงให้พนักงานทราบอย่างต่อเนื่อง และติดต่อสื่อสารกับพนักงานอย่างสม่ำเสมอ
โดยมีการติดตามการปฏิบัติตามแนวทางดังกล่าวเป็นประจำ
รวมถึงได้กำหนดบทลงโทษทางวินัยไว้ด้วย

8. การถ่วงดุลของกรรมการ

- คณะกรรมการบริษัทฯ มีจำนวน 13 ท่าน ประกอบด้วย

- กรรมการที่เป็นผู้บริหาร 6 ท่าน

- กรรมการที่ไม่เป็นผู้บริหาร 4 ท่าน

- กรรมการที่เป็นอิสระ 3 ท่าน

ในจำนวนกรรมการทั้งหมด 13 ท่าน เป็นตัวแทนของผู้ถือหุ้นรายใหญ่ จำนวน 6 ท่านดังนี้

  จากกลุ่มบริษัท ธยานี จำกัด จำนวน 1 ท่าน จากบริษัท พิธานพาณิชย์ จำกัด จำนวน 1 ท่าน
  จากกลุ่มตระกูลจันทรัศมี จำนวน 2 ท่าน จากกลุ่มตระกูลโกวิทยา จำนวน 1 ท่าน
  และจากกลุ่มตระกูลเลาหะกุล จำนวน 1 ท่าน ดังนั้น บริษัทฯ มีกรรมการที่เป็นอิสระทั้งหมด 3
  ท่าน คิดเป็นร้อยละ 23.08 ของคณะกรรมการบริษัทฯ ทั้งหมด

9. การรวมหรือแยกตำแหน่ง

 - ประธานกรรมการบริษัท เป็นตัวแทนของผู้ถือหุ้นรายใหญ่ ซึ่งถือหุ้นร้อยละ 19.92 ของหุ้นทั้งหมด

- ประธานกรรมการบริษัท ไม่เป็นบุคคลเดียวกันกับกรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

- ประธานกรรมการบริหารเป็นบุคคลเดียวกันกับกรรมการผู้จัดการ

10. ค่าตอบแทนของกรรมการและผู้บริหาร

- ค่าตอบแทนกรรมการ : บริษัทฯ
ได้กำหนดนโยบายค่าตอบแทนกรรมการไว้ว่าให้กำหนดโดยที่ประชุมผู้ถือหุ้น
ซึ่งจะจ่ายคาบำเหน็จกรรมการไม่เกินร้อยละ 1
ของค่าใช้จ่ายในการขายและบริหารรวมดอกเบี้ยจ่าย
ทั้งนี้ไม่รวมกำไรหรือขาดทุนจากอัตราแลกเปลี่ยนฯ โดยให้ประธานกรรมการบริหารเป็นผู้พิจารณา
และกรรมการที่ได้รับมอบหมายให้เป็นกรรมการตรวจสอบได้รับค่าตอบแทนตามปริมาณงานที่เหมาะสม

- ค่าตอบแทนผู้บริหาร : กำหนดจากคุณวุฒิและประสบการณ์

11. การประชุมคณะกรรมการบริษัทฯ

 คณะกรรมการบริษัทฯ มีกำหนดประชุมโดยปกติไตรมาสละ 1 ครั้งเป็นอย่างน้อย หากมีการประชุมพิเศษเรื่องสำคัญจะเพิ่มตามความจำเป็น และบริษัทฯ ได้จัดให้กำหนดวันประชุมไว้ล่วงหน้าและแจ้งให้กรรมการทุกท่านทราบทุกครั้งที่มีการประชุม เลขานุการบริษัทฯ จะจัดส่งหนังสือเชิญประชุมแจ้งกำหนดวัน เวลา และสถานที่ พร้อมระเบียบวาระการประชุมและเอกสารล่วงหน้าไม่น้อยกว่า 7 วันก่อนวันประชุม เพื่อให้คณะกรรมการบริษัทฯ ได้มีเวลาศึกษาข้อมูลอย่างเพียงพอก่อนเข้าร่วมประชุม ปกติการประชุมแต่ละครั้งจะใช้เวลาประมาณ 2 ชม. ในปี 2548 ที่ผ่านมา คณะกรรมการบริษัทฯ มีการประชุมตามวาระปกติ จำนวน 4 ครั้ง โดยการเข้าร่วมประชุมของคณะกรรมการบริษัทฯ แต่ละท่านสรุปได้ดังนี้

+---------------------------------+-----------------+------------------+
|  รายชื่อ                          | ร่วมประชุม (ครั้ง)  | ขาดประชุม (ครั้ง)   |
+---------------------------------+-----------------+------------------+
| 1.นายบรรจบ จันทรัศมี               | 3               | 1                |
+---------------------------------+-----------------+------------------+
| 2. นพ. ศิริพงษ์ จันทรัศมี             | 2               | 2                |
+---------------------------------+-----------------+------------------+
| 3.นายธรรมนูญ โกวิทยา              | 2               | 2                |
+---------------------------------+-----------------+------------------+
| 4.นายเนตร จันทรัศมี                | 4               | -                |
+---------------------------------+-----------------+------------------+
| 5. นางวดีวรรณ จันทรัศมี             | 4               | -                |
+---------------------------------+-----------------+------------------+
| 6. นายนิกข์ เลาหะกุล               | 3               | 1                |
+---------------------------------+-----------------+------------------+
| 7. นางทิวาทิพย์ ศรีมาจันทร์           | 2               | 2                |
+---------------------------------+-----------------+------------------+
| 8. นางสุพพตา ศิลปธีรธร             | 4               | -                |
+---------------------------------+-----------------+------------------+
| 9. นายสืบตระกูล สุนทรธรรม          | 2               | 2                |
+---------------------------------+-----------------+------------------+
| 10.ดร.สมภพ เจริญกุล               | 2               | 2                |
+---------------------------------+-----------------+------------------+
| 11.นางสาวพรรณพิมล โกมลภิส         | 3               | 1                |
+---------------------------------+-----------------+------------------+
| 12. นายชัยวัฒน์ พงศ์พิศิษฎ์สกุล         | 4               | -                |
+---------------------------------+-----------------+------------------+
| 13.นายผดุงพันธ์ จันทโร              | 3               | 1                |
+---------------------------------+-----------------+------------------+

ทั้งนี้ ได้มีการจดบันทึกการประชุมเป็นลายลักษณ์อักษร จัดเก็บรายงานการประชุมที่ผ่านการรับรองจากคณะกรรมการบริษัทฯ พร้อมให้คณะกรรมการบริษัทฯ และผู้ที่เกี่ยวข้องตรวจสอบได้

12. คณะอนุกรรมการ

คณะกรรมการบริษัทฯ ได้แต่งตั้งคณะอนุกรรมการเพื่อช่วยในการกำกับดูแลกิจการของบริษัทฯดังนี้

คณะกรรมการตรวจสอบจัดตั้งขึ้นเมื่อวันที่ 3 ธันวาคม 2542 ปัจจุบันประกอบด้วยกรรมการ 3 ท่าน

ทุกท่านเป็นกรรมการที่เป็นอิสระ ดังรายชื่อต่อไปนี้

ประธานกรรมการตรวจสอบ : นางสาวพรรณพิมล โกมลภิส

กรรมการตรวจสอบ : นายชัยวัฒน์ พงศ์พิศิษฎ์สกุล

กรรมการตรวจสอบ : นายผดุงพันธ์ จันทโร

เลขานุการคณะกรรมการตรวจสอบ : นายพงษ์สวัสดิ์ แซ่ลี้

ในปี 2548 คณะกรรมการตรวจสอบมีการประชุมร่วมกันทั้งสิ้น 4 ครั้ง ไตรมาสละ 1 ครั้ง
แต่ละครั้งจะให้ฝ่ายบริหารระดับผู้จัดการฝ่ายขึ้นไปจากฝ่ายต่างๆ ของบริษัทฯ
จัดส่งรายงานผลการปฏิบัติงานในงวดที่ผ่านมา
หากคณะกรรมการตรวจสอบพบประเด็นที่ยังมีข้อสงสัยจะเชิญฝ่ายนั้นๆ
เข้าร่วมประชุมเพื่อซักถามและให้ชี้แจงในประเด็นนั้นๆ ต่อไป ทั้งนี้
คณะกรรมการตรวจสอบของบริษัทฯ มีขอบเขต หน้าที่
และความรับผิดชอบและรายงานต่อคณะกรรมการบริษัท ดังต่อไปนี้

1.  สอบทานให้บริษัทฯ มีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  สอบทานให้บริษัทฯ
    มีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฏิบัติของบริษัทฯ
    ให้เป็นไปตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาค่าตอบแทนของผู้สอบบัญชี

5.  พิจารณาเปิดเผยข้อมูลของบริษัทฯ ในกรณีที่เกิดรายการที่เกี่ยวโยง
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทฯ มอบหมาย และคณะกรรมการตรวจสอบเห็นชอบด้วย

7.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ

  วาระการดำรงตำแหน่ง : ประธานกรรมการตรวจสอบ 2 ปี กรรมการตรวจสอบ 3 ปี

13. ระบบการควบคุมและการตรวจสอบภายใน

บริษัทฯ ได้ให้ความสำคัญกับระบบการควบคุมภายใน
โดยมีแผนงานสอบการปฏิบัติงานเปรียบเทียบกับคู่มือมาตรฐานการทำงาน
และมีการตรวจปฏิบัติงานตามแผนงานประจำปี และแผนงานประจำเดือน
รวมทั้งเพิ่มแผนการตรวจติดตาม การแก้ไข
ปรับปรุงข้อบกพร่องจากหน่วยงานผู้รับการตรวจเพื่อให้เกิดความแน่ใจว่าข้อบกพร่องที่ตรวจพบได้รับการแก้ไขอย่างจริงจังครบถ้วน
ทั้งนี้
ฝ่ายตรวจสอบภายในจะรายงานผลการตรวจสอบต่อคณะกรรมการตรวจสอบและคณะกรรมการบริษัททุกไตรมาส
เว้นแต่การตรวจสอบที่พบประเด็นความเสี่ยงอันเป็นสาระสำคัญอย่างยิ่ง
จะต้องรายงานภายในระยะเวลาอันรวดเร็วหรือก่อนถึงกำหนดการประชุมดังกล่าว
พร้อมทั้งประเมินความเพียงพอและประสิทธิภาพของระบบการควบคุมภายในของระบบงานต่าง ๆ
ตลอดจนความมีประสิทธิผลในการดำเนินการของบริษัทฯ

14. รายงานของคณะกรรมการ

คณะกรรมการบริษัทฯ เป็นผู้รับผิดชอบต่องบการเงินรวมของบริษัทฯ และบริษัทย่อย
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทฯ ได้จัดให้มีการดำรงรักษาไว้ซึ่งระบบการควบคุมภายในที่มีประสิทธิภาพ
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้ คณะกรรมการบริษัทฯ ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
และความเห็นของคณะกรรมการตรวจสอบเกี่ยวกับเรื่องนี้
ปรากฎไว้ในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัทฯ มีความเห็นว่าระบบควบคุมภายในของบริษัทฯ โดยรวม
อยู่ในระดับที่น่าพอใจและสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯและบริษัทย่อย
ณ วันที่ 31 ธันวาคม 2548

15. ความสัมพันธ์กับผู้ลงทุน

คณะกรรมการบริษัทฯ ให้ความสำคัญต่อการเปิดเผยข้อมูลที่มีความถูกต้อง ครบถ้วน และโปร่งใส
และทั่วถึง ทั้งรายงานข้อมูลทางการเงิน และข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทฯ โดยได้เผยแพร่ข้อมูลข่าวสารๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ
ทั้งโดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์ โดยบริษัทฯ
มอบหมายให้สำนักกรรมการ เป็นหน่วยงานที่ทำหน้าที่ติดต่อสื่อสารกับผู้ลงทุน สถาบัน ผู้ถือหุ้น
รวมทั้งนักวิเคราะห์และภาครัฐที่เกี่ยวข้อง ซึ่งผู้ลงทุนสามารถติดต่อขอทราบข้อมูลบริษัทฯ ได้ที่ โทร.
: 0-7427-2222 ต่อ 3605 หรือ e-mail address : hod@diana.co.th หรือค้นหาข้อมูลบน
www.diana.co.th

บุคลากร ณ วันที่ 31 ธันวาคม 2548

จำนวนพนักงานทั้งหมด 303 คน

จำนวนพนักงานในแต่ละสายงานหลัก แบ่งได้เป็นดังนี้

  --------------------------------------------------- ---------- --------
  กรรมการผู้จัดการ                                       = 1        คน

  กรรมการ รองกรรมการผู้จัดการ                            = 1        คน

  ฝ่ายตรวจสอบภายใน                                     = 21       คน

  ฝ่ายสำนักกรรมการ                                      = 5        คน

  ฝ่ายขายและการตลาด                                    = 164      คน

  ฝ่ายบัญชีและการเงิน                                     = 45       คน

  ฝ่ายบุคคล-ธุรการ                                       = 44       คน

  ฝ่ายวิศวกรรมและงานระบบ                                = 20       คน

  ฝ่ายมาตรฐานและวิจัยสถิติ                                 = 2        คน
  --------------------------------------------------- ---------- --------

-รวมเงินเดือน เบี้ยเลี้ยงและค่าล่วงเวลา สำหรับปี สิ้นสุดวันที่ 31 ธันวาคม 2548 เป็นเงินทั้งสิ้น

34,764,230.50 บาท

นโยบายในการพัฒนาพนักงาน

บริษัทฯ ได้กำหนดนโยบายในการฝึกอบรมและพัฒนาพนักงาน โดยแบ่งออกเป็น 3 ประเภท
ประกอบด้วย

1.  พัฒนาขีดความสามารถในการแข่งขันของพนักงาน ให้สอดรับกับยุทธศาสตร์ขององค์กร
    โดยอาศัยจุดแข็งเป็นพื้นฐาน

2.  จัดกระบวนการเรียนรู้ให้เหมาะสมกับลักษณะเฉพาะของบุคลากร

3.  สนับสนุนและส่งเสริมให้เกิดบรรยากาศที่เอื้อต่อการทำงานอย่างมีประสิทธิภาพ
    และมีประสิทธิผล